Ferdinandas (palydovas)
Ferdinandas (angl. Ferdinand) arba Uranas XXIV – gamtinis Urano palydovas. 2001 m. rugpjūčio 13 d. atrado Matthew J. Holman su komanda. Po kelių stebėjimų 2002 m. palydovas dingo iš stebėtojų akių, tačiau 2003 m. rugsėjo 24 d. jį iš naujo atrado Scott S. Sheppard ir David C. Jewitt. Iš karto po atradimo suteiktas laikinas S/2001 U 2 pavadinimas. Vėliau pavadintas Viljamo Šekspyro pjesės „Audra“ veikėjo vardu. Išskyrus palydovo dydį ir orbitą daugiau nieko nežinoma. Dauguma charakteristikų suskaičiuotos teoriškai.